**A Komárom-Esztergom Vármegyei Kormányhivatal**

a kormányzati igazgatásról szóló 2018. évi CXXV. törvény 83. § (1) bekezdése alapján pályázatot hirdet

**Komárom-Esztergom Vármegyei Kormányhivatal
Családtámogatási és Társadalombiztosítási Főosztály
Családtámogatási Osztályán**

**családtámogatási ügyintéző**

álláshely betöltésére.

**A kormánytisztviselői jogviszony időtartama:**

Határozatlan idejű kormányzati szolgálati jogviszony

**Foglalkoztatás jellege:**

Teljes munkaidő

**A munkavégzés helye:**

2800 Tatabánya, Bárdos László utca 2.

**Ellátandó feladatok:**

Családtámogatási feladatok ellátása

**A munkakörbe tartozó főbb tevékenységi feladatatok:**

Családtámogatási, fogyatékossági támogatási, bányászati kereset-kiegészítési és nagycsaládos gázár támogatási kérelmek elbírálása, hivatalból induló hatósági eljárások lefolytatása.

**Jogállás, illetmény és juttatások:**

# A jogállásra, az illetmény megállapítására és a juttatásokra a kormányzati igazgatásról szóló 2018. évi CXXV. törvény, valamint a Komárom-Esztergom Vármegyei Kormányhivatal Közszolgálati Szabályzatának rendelkezései az irányadók.

**Pályázati feltételek:**

* Magyar állampolgárság,
* Cselekvőképesség,
* Büntetlen előélet,
* Családtámogatási ellátásokkal összefüggő feladatok ellátása
	+ felsőfokú végzettséggel:
		- felsőoktatásban szerzett végzettség
	+ középfokú végzettséggel:
		- gimnáziumi érettségi végzettség,
		- közgazdasági / rendészeti és közszolgálati szakközépiskolában szerzett érettségi végzettség,
		- érettségi végzetség és OKJ szerinti, a feladathoz kapcsolódó tanulmányi területen szerzett szakképesítés,
		- érettségi végzettség és szakmajegyzék szerinti Szociális / Rendészet és közszolgálat / Gazdálkodás és menedzsment / Oktatás ágazatban szerzett szakképesítés.
* Vagyonnyilatkozat-tételi kötelezettség vállalása
* A kormányzati igazgatásról szóló 2018. évi CXXV. törvény 82. § (2) és (4) bekezdés szerinti kizáró okok hiánya

**A pályázat elbírálásánál előnyt jelent:**

* felsőoktatásban szerzett végzettség

**Elvárt kompetenciák:**

* Ügyfél-orientáltság
* Intenzív, gyors és magas fokú önálló munkavégzésre való képesség
* Magabiztos fellépés, felelősségtudat, pontosság
* Problémafelismerő- és megoldó képesség

**A pályázat részeként benyújtandó iratok, igazolások:**

* A 87/2019. (IV.23.) számú Korm. rendelet 1. számú melléklete szerinti részletes fényképes szakmai önéletrajz, (a korábbi munkahelyek felsorolását év/hónap/nap pontossággal)
* Iskolai végzettséget, szakképzettséget, nyelvvizsgát igazoló okiratok fénymásolata,
* 3 hónapnál nem régebbi erkölcsi bizonyítvány, vagy annak igényléséről szóló igazolás, amely tanúsítja, hogy a pályázó nem áll a foglalkoztatása gyakorlásától eltiltás hatálya alatt,
* Adatkezelési nyilatkozat a pályázati anyagban szereplő személyi adatok pályázati eljárással összefüggő kezeléséről,
* Nyilatkozat arról, hogy a Kit. 95. §-aiban meghatározott összeférhetetlenség a pályázat benyújtásakor fennáll-e.

**A munkakör betölthetőségének időpontja:** A munkakör legkorábban a pályázatok elbírálását követően azonnal betölthető.

**A pályázat benyújtásának határideje:** **2025. október 3.**

A pályázati kiírással kapcsolatosan további információt dr. Tolvaj-Gulyás Alinka osztályvezető nyújt a 34/795-699-es számon.

**A pályázatok benyújtásának módja:**

* Elektronikus úton humanpolitika@komarom.gov.hu e-mail címen keresztül,
* Személyesen: dr. Tolvaj-Gulyás Alinka osztályvezetőnek, Tatabánya, Bárdos László utca 2.
* Postai úton, a pályázatnak a Komárom-Esztergom Vármegyei Kormányhivatal Humánpolitikai osztályának címére történő megküldésével (2800 Tatabánya, Bárdos László u. 2.) Kérjük a borítékon feltüntetni a pályázati adatbázisban szereplő azonosító számot: **KE/12/648-1/2025**, valamint az álláshely megnevezését: **családtámogatási ügyintéző**

**A pályázati eljárás, a pályázat elbírálásának módja, rendje:**

Minden csatolandó dokumentumot egyszerre kérünk benyújtani, csak a hiánytalan dokumentációt tekintjük érvényesnek. A beküldött pályázatok alapján kiválasztásra kerülnek azok a személyek, akik a hivatali vezetőkkel személyes konzultáción vesznek részt. A pályázat kiírója fenntartja magának a jogot, hogy megfelelő pályázó hiányában a pályázati eljárást eredménytelennek nyilvánítsa, és 30 napon belül új pályázatot írjon ki.

**A pályázat elbírálásának határideje:** 2025. október 10.

**A pályázati kiírás további közzétételének helye, ideje:**

* www.kormanyhivatalok.hu honlap – 2025. szeptember 15.

**A munkáltatóval kapcsolatos egyéb lényeges információ:**

**A kozszolgallas.ksz.gov.hu publikálási időpontja:** 2025. szeptember 15.

**A munkáltatóval kapcsolatban további információt a www.kormanyhivatal.hu honlapon szerezhet.**

A pályázat a kormányzati igazgatásról szóló 2018. évi CXXV. törvény hatálya alá esik, a foglalkoztatás kormányzati szolgálati jogviszony keretei között történik. A kiírt álláshelyre határozatlan idejű kormányzati szolgálati jogviszonyt létesítünk 6 hónap próbaidő kikötésével. Tájékoztatjuk a pályázókat, hogy eredménytelen pályázat esetén - amennyiben pályázati anyagukban külön mellékelt nyilatkozattal kifejezetten kérik - önéletrajzuk egy később megüresedő pozíció betöltése érdekében bekerül a Kormányhivatal kiválasztási adatbázisába. (Megjegyzés: az adatbázisba történő bekerülés esetén az újonnan megjelenő pályázati felhívásunkra újbóli pályázat leadása szükséges.) Az adatbázisból a pályázati dokumentáció a pályázó kérésére törlésre kerül. Az adatkezelés hozzájáruláson alapul, hozzájáruló nyilatkozatában foglaltakkal Ön kifejezetten, írásban hozzájárul az önéletrajzában foglalt valamennyi személyes adatának kezeléséhez. Az adatokat a Jogi, Humánpolitikai és Koordinációs Főosztály toborzási adatbázisát kezelő munkatársai dolgozhatják fel, valamint kizárólag ők és az esetlegesen megüresedő pozíció szerinti szervezeti egység vezetői ismerhetik meg. Tájékoztatjuk, hogy Ön tájékoztatást kérhet személyes adatai kezeléséről, valamint kérheti személyes adatainak helyesbítését, törlését, zárolását, illetve adatainak a megjelölt célra vagy annak egy részére történő kezelésének megszüntetését. Tájékoztatjuk, hogy a további együttműködést bármikor, indokolás nélkül megtagadhatja. Az adatkezeléssel kapcsolatban Önt megilletik az információs önrendelkezési jogról és az információszabadságról szóló 2011. évi CXII. törvényben biztosított jogorvoslati lehetőségek (21.-22 §).